"Suntem aici, echipa de la Ministerul Afacerilor Interne, pentru a ne asigura cu privire la măsurile pe care le cunoaşteţi. Aceste măsuri sunt eficiente, asta pot să vă spun în acest moment. Împreună cu mai mulţi colegi am verificat dacă ai noştri subordonaţi sunt instruiţi, sunt pregătiţi şi vă pot declara acest lucru. La ora 00,00, am procedat la separarea fluxurilor Schengen de non-Shengen şi, în acelaşi timp, au fost ridicate controalele Poliţiei de Frontieră, primii pasageri beneficiari ai acestor verificări fiind cei din cursa de Frankfurt (n.r. - cei care au intrat în ţară fără controlul obişnuit). Cursa integrală a fost cea din Viena", a afirmat Despescu.
31 martie 2024. România a intrat în Schengen pe cale aeriană și maritimă. De ce controale scapă românii în aeroporturi: noi date
"Dacă au fost ridicate controalele sistematice asta nu înseamnă că nu se mai verifică persoanele de interes pentru structurile de ordine publică. Aşa cum am mai precizat, avem echipe specializate, echipe din cadrul Poliţiei de Frontieră, Poliţiei Române şi Jandarmeriei Române, care efectuează verificări aleatorii. Toate verificările sunt derulate după controlul de securitate până la porţile de îmbarcare, în zona Schengen. Pentru zona non-Schengen, funcţionăm pe aceleaşi modalităţi de lucru pe care le-am aplicat până la ora 23,59", a arătat secretarul de stat.